اوسترالیا باش ناظیری اسکات موریسون، یئنی زئلاندادا ایکی مسجیده اولونان ترور سالدیرسیندان سونرا موسلمان‌لاری هدف آلان آچیقلاما‌لاری تپکی چکن و اعتراض مقصدیله یومورتا آتان گنجه ووران موستقیل سناتور فریزر آنینگ حاقیندا جینایت ایشلمه باش ووروسو ائدیلمه‌سی لازیم اولدوغونو سؤیله‌دی.
اوسترالیا مطبوعاتین‌داکی خبره گؤره، موریسون، ژورنالیست‌لره ائتدیگی آچیقلامادا،
قانونلارین سناتور آنینگ‌ه قارشی ایشلنیلمه‌سی و آنینگین گنجه وورماقلا گوناهلاندیرماسی لازیم اولدوغونو" ایفاده ائتدی.
تروریزمی قانونی گؤسترمه‌یه چالیشان عیرقچی آچیقلاما‌لاری سببی ایله تنقید اوخلاری‌نین هدفینده اولان سناتور آنینگ‌ه، شنبه گونو ملبوورن شهرینده قاتیلدیغی، دولته آچیق تدبیر زامانی گنج بیر اعتیراضچی یومورتا آتا‌راق تپکی گؤسترمیشدی.
مطبوعات نماینده‌لرینه دانیشدیغی زامان باشینا یومورتا ایصابت ائدن آنینگ، 18 یاشین‌دان کیچیک اولدوغو گومان ائدیلن اعتیراضچی‌یه یوموروق آتمیشدی. آنینگ‌ین هاوادارلاری ده اعتیراضچی گنجی یئره یاتیرا‌راق وورموشدو.
پولیس‌ین ایفاده‌سینی آلدیغی گنج سربست بوراخیلمیشدی.
حادثه ایله باغلی سوروشدورما داوام ائدیر.
دیگر طرف‌دن، یئرلی مطبوعاتین خبرینه گؤره، سیدنی-ده یاشایان دوکتور کیت احمد و ملبوورن‌لو مؤلف هاریس سلطان، سوسیال مئدیادا آنینگ‌ین پارلامنت‌دن گؤندریلمه‌سی طلبیله ایمضا کامپانیا‌لاری باشلادی.
کامپانیایا ایلک 18 ساعاتدا 250 مین‌دن چوخ شخص ایمضا آتارکن جمعی طرفدار ساییسی بیر میلیونو آشدی.
Change.org-ون رهبرلرین‌دن سا‌لی روگ، بونون، پلاتفورم‌لاری فعالیته باشلادیغین‌دان بو یانا ان چوخ ایمضایا چاتیلان و ایمضاجی ساییسی ان سرعت‌لی شکیلده آرتان دیلکچه اولدوغونو دئدی.
اؤلکه‌ده سیاستچی‌لرین پارلامنت‌دن گؤندریلمه‌لری اوچون جینایت تؤرتمیش و یا ایکی‌لی وطنداش اولما‌لاری لازیم‌دیر.
